stanford-oval/wikipedia huggingface dataset:
הפועל אשדוד (כדוריד)
קבוצת הנשים

בנות הפועל אשדוד המשחקות בליגה הלאומית, מארחות באולם י"א אשדוד.
קבוצת הנשים מחזיקה באליפות אחת (1978/79). ובשני גביעים (1977/78, 1984/85). כמו כן, הקבוצה השתתפה בעבר בגביע אירופה לקבוצות.
הערות שוליים

↑  מכ' ת"א ניצחה באשדוד וזכתה בגביע ווינר-שופטים, באתר ONE‏, 5 בספטמבר 2014
↑  תואר ראשון: אשדוד זכתה בגביע השופטים, באתר ערוץ הספורט, 18 בספטמבר 2015
↑  כדוריד: הפועל אשדוד עשתה היסטוריה עם אליפות ראשונה, באתר וואלה, 28 במאי 2019
↑  בנות הפועל אשדוד אלופות הכדוריד, ברוריה ביגמן בעיתון מעריב 9 במאי 1979
הצעדה הארוכה של הנאוואחו

מסלול הצעדה הארוכה של הנאוואחו
הצעדה הארוכה של הנאוואחו (באנגלית: Long Walk of the Navajo) היא גירוש של בני אומת הנאוואחו מהטריטוריה שלהם על ידי הממשל הפדרלי של ארצות הברית ב-1864. הנאוואחו אולצו לצעוד מאדמתם מאזור צפון-מזרח אריזונה למזרח ניו מקסיקו אל שמורה שהוקמה עבורם. בין אוגוסט 1864 וסוף 1866 התרחשו 53 צעדות כפויות, שבמהלכן מתו רבים. צעדות אלו הן אירוע מכונן בתולדות הנאוואחו. כמה אנתרופולוגים טוענים כי "הטראומה הקיבוצית של הצעדה הארוכה... היא קריטית לתחושת הזהות של הנאוואחו כעם".
הצעדה הארוכה

באביב 1864 התאספו בהדרגה מרבית הנאוואחו בפורט קנבי (לשעבר פורט דפייאנס) ובפורט וינגייט, ובהגיע הקיץ הגיע מספרם ל-8,000 נפשות. ההתיישבות מחדש הכפויה התרחשה במספר שיירות. השיירה הראשונה של בני הנאווחו יצאה לדרכה בנתיב בן 480 קילומטרים לכיוון דרום-מזרח במרץ 1864. בדרכם הם חצו את הריו גראנדה ומשם לדרום-מזרח לפורט סמנר על נהר הפקוס. הצבא האמריקני ליווה את השיירה וסיפק קרונות נהוגים על ידי שוורים לזקנים ולחולים, בעוד שכל האחרים נאלצו לצעוד. הביגוד והמזון לא היו הספיקו. כבר לפני תחילת הצעדה מתו כ-2,500 מהרעב ומהקור ו-197 נוספים מתו תוך כדי הצעדה. החולים והתשושים, ואפילו נשים שכרעו, ללדת נורו.
מספר הנפגעים בשיירות הבאות היה דומה, וחלק מבני הנאוואחו נחטפו על ידי המקסיקנים או אינדיאנים אחרים במטרה לשמש עבדים. בסופו של דבר נדחסו יותר מ-9,000 מבני הנאוואחו, בנוסף ל-400 מבני האפאצ'י מסקלרו, בשמורה.
בבוסקה רדונדו

אלו ששרדו את הצעדה הארוכה התיישבו באזור חולי לאורך נהר הפקוס. מרבית העצים שצמחו בשמורה נכרתו במטרה להקים את פורט סמנר, וכל שנותר הייתה קרקע עקרה. הנאוואחו חפרו מחילות להגן על עצמם מהשמש, הרוחות והקור. מעטים העצים שנותרו נכרתו במטרה לשמש להסקה, והאינדיאנים נאלצו ללכת קילומטרים רבים על מנת לחפור את שורשי המסקיט ששימשו להסקה. בנוסף המים בנהר פקוס שהיו אלקליים כמעט שלא היו ניתנים לשתייה.
מאות מבני הנאוואחו מתו בשנה הראשונה בבוסקה רדודנדו. לאחר שלוש שנים קשות ומוות של קרוב ל-1,000 איש והבריחה של אינדיאנים נואשים רבים, היה ברור שתוכנית ההתיישבות מחדש של קרלטון נכשלה והנאוואחו דרשו לשוב למולדתם. הממשל האמריקני, שהשקיע 10 מיליון דולר באחזקת השמורה ובאספקת מזון וביגוד, מינה את הגנרל ויליאם שרמן לחקור את המצב, לא רק מטעמים של הומניות, אלא במטרה גם לחסוך כסף. שרמן היה המום ממצבם של הנאוואחו ושלח דו"ח לגנרל יוליסס גרנט, שעתיד היה להפוך לנשיא ארצות הברית. ב-1 ביוני 1868, חתמו הצ'יפים של הנאוואחו על הסכם בפורט סמנר, על פיו נתנה ממשלת ארצות הברית לבני הנאוואחו שמורה בת 14,000 קילומטרים רבועים במולדתם ההיסטורית והרשתה להם לחזור. בתמורה הם התחייבו לחיות בשלום עם המתיישבים האמריקנים מכאן ולהבא.
אפילוג

כשהנאוואחו חזרו למולדתם היא הייתה הרוסה בשל מדיניות האדמה החרוכה שבה נקט הצבא במטרה להכריח אותם להיכנע: הבתים היו הרוסים, המטעים נכרתו וחיות המשק נעלמו. בתנאים אלו נדרש זמן רב עד שהנאוואחו חזרו לקצב החיים הקודם.
קיט קרסון עמד אחר-כך בראש המשלחת הצבאית כנגד הקיווה הקומאנצ'י והשאיין ב-1865 שהצליחה לצאת בעור שיניה מהקרב באדובי וולס כשהותקפה על ידי כוח גדול של האינדיאנים. הוא פרש מהצבא במטרה להתפרנס כחוואי בקולורדו. הוא מת ב-23 במאי 1868 בבוגסוויל בקולורדו בגיל 59. ג'יימס קרלטון שירת כלוטננט-קולונל לאחר מלחמת האזרחים. הוא כתב כמה ספרים על נושאים צבאיים ומת בגיל 58 ב-7 בינואר 1873 בסן אנטוניו בטקסס.
ב-1991 הוחלט על הקמת אתר הנצחה לצעדה הארוכה ולחיים בבוסקה רדונדו באתר ההיסטורי של פורט סמנר. אתר ההנצחה בוסקה רדונדו (Bosque Redondo Memorial), נפתח לקהל ב-4 ביוני 2005, 140 שנים אחרי הצעדה הארוכה.
לקריאה נוספת

Bailey, Lynn R. (1970). Bosque Redondo: An American Concentration Camp. Pasadena, California: Socio-Technical Books.
Bial, Raymond (2003). Great Journeys: The Long Walk—The Story of Navajo Captivity. New York: Benchmark Books. ISBN 0-7614-1322-7.
Brown, Dee (1970). Bury My Heart at Wounded Knee. ISBN 0-330-23219-3.
Kelly, Lawrence (1970). Navajo Roundup: Selected Correspondence of Kit Carson's expedition Against the Navajo, 1863-1865. Colorado: Pruett Publishing Company. ISBN 0-87108-042-7.
McNitt, Frank (1972). Navajo Wars. Colorado: Univ. New Mexico Press. ISBN 0-8263-0051-0.
Roberts, Susan A.; Calvin A. Roberts (1988). New Mexico. Albuquerque: Univ. New Mexico Press. ISBN 0-8263-1145-8.
Simmons, Marc (1973). The Little Lion of the Southwest: a life of Manuel Antonio Chaves. Chicago: The Swallow Press. ISBN 978-0-8040-0633-0.
Thompson, Gerald (1976). The Army and the Navajo: The Bosque Redondo Reservation Experiment 1863-1868. Tucson, Arizona: The University of Arizona Press. ISBN 0-8165-0495-4.
Roessel, Ruth, ed. (1973). Navajo Stories of the Long Walk Period. Tsaile, Arizona: Navajo Community College Press. ISBN 0-912586-16-8.
Iverson, Peter (2002). Diné: A History of the Navajos. Albuquerque: Univ. New Mexico Press.
Cheek, Lawrence W. (2004). The Navajo Long Walk. Tucson: Rio Nuevo Pub.
The Diné of the Eastern Region of the Navajo Reservation (1990). Oral Stories of the Long Walk. Crownpoint: Lake Valley Navajo School.
הערות שוליים

↑  Anderson, Gary C. Ethnic, Cleansing and the Indian: The Crime that Should Haunt Americapage 240, University of Oklahoma Press. Oklahoma City, 2014
↑  Burnett, John (14 ביוני 2005). "The Navajo Nation's Own 'Trail Of Tears'". NPR All Things Considered. {{cite news}}:  (עזרה)
↑  William A. Keleher, Turmoil in New Mexico, 1846-1868, Sunstone Press, 2007, מסת"ב 9780865346215, page 157
↑  Bosque Redondo Memorial
| --- | --- |
בקרת זהויות :  NLI: 987007532632705171  LCCN: sh2001002053 
נאוואחו בצעדה הארוכה
הומומורפיזם (שפות פורמליות)

בתורת השפות הפורמליות, הומומורפיזם הוא פונקציה המעבירה אותיות מא"ב אחד למילים מעל א"ב אחר. באופן פורמלי, בהינתן  \Sigma ,\Delta  שני א"ב, הומומורפיזם הוא פונקציה  h\colon \Sigma \to \Delta ^{*}.
הרחבות

נוכל להרחיב את מושג ההומומורפיזם למילים ואף לשפות. יהיו  \Sigma ,\Delta  שני א"ב ויהי הומומורפיזם  h\colon \Sigma \to \Delta ^{*}.
ההרחבה למילים של  h היא פונקציה  {\hat {h}}\colon \Sigma ^{*}\to \Delta ^{*} (כלומר, מעבירה מילים מעל  \Sigma  למילים מעל  \Delta ) המוגדרת באופן הבא: 
  {\begin{aligned}{\hat {h}}(\varepsilon )&:=\varepsilon \\{\hat {h}}(w\sigma )&:={\hat {h}}(w)\cdot h(\sigma )\end{aligned}} 
 נשים לב שנובע שאם  w=\sigma _{1}\sigma _{2}\dots \sigma _{n}\in \Sigma ^{*} אז מההגדרה  {\hat {h}}(w)=h(\sigma _{1})h(\sigma _{2})\dots h(\sigma _{n}), כלומר זהו שרשור המילים אליהן הועתקו אותיות המילה  w על ידי  h (וכן נובעת הטענה השימושית כי לכל  w_{1},w_{2}\in \Sigma ^{*} מתקיים  {\hat {h}}(w_{1}w_{2})={\hat {h}}(w_{1})\cdot {\hat {h}}(w_{2})). אם לכל  \varepsilon \neq w\in \Sigma ^{*} (כאשר  \varepsilon  המילה הריקה) מתקיים  h(w)\neq \varepsilon  אז נאמר ש- {\hat {h}} היא  {\boldsymbol {\varepsilon }}-חופשית.
ההרחבה לשפות של  h היא פונקציה  {\hat {\hat {h}}}\colon 2^{\Sigma ^{*}}\to 2^{\Delta ^{*}} (כלומר, מעבירה שפות מעל  \Sigma  לשפות מעל  \Delta ) המוגדרת: 
  {\hat {\hat {h}}}(L):=\left\{{\hat {h}}(w):w\in L\right\} לכל שפה  L\subseteq \Sigma ^{*}.
נעיר שפעמים רבות, כשההקשר ברור משמיטים את סימני הכובעים.
דוגמה

ניתן דוגמה להומומורפיזם ולהרחבותיו. יהיו הא"ב  \Sigma =\{a,b\},\Delta =\{0,1,2\}. נגדיר הומומורפיזם  h\colon \Sigma \to \Delta ^{*} באופן הבא:
h(a)=012,h(b)=21.
לכן, מתקיים למשל כי
{\hat {h}}(bba)=h(b)h(b)h(a)=2121012.
נעיין בשפה  L=\{a^{i}b^{j}:i,j\geq 0\}. אז
{\hat {\hat {h}}}(L)=\left\{{\hat {h}}(a^{i}b^{j}):i,j\geq 0\right\}=\{(h(a))^{i}(h(b))^{j}:i,j\geq 0\}=\{(012)^{i}(21)^{j}:i,j\geq 0\}.
סגירות משפחות של שפות תחת הומומורפיזם

משפחת השפות הרגולריות סגורה תחת הומומורפיזם. כלומר, בהינתן  L\subseteq \Sigma ^{*} רגולריות ו- h\colon \Sigma \to \Delta ^{*} הומומורפיזם, השפה  h(L)\subseteq \Delta ^{*} גם רגולרית.
למעשה ניתן להראות משפט חזק יותר, והוא סגירות שפות רגולריות תחת הצבה רגולרית.
באופן דומה, גם משפחת השפות החסרות-הקשר סגורה תחת הומומורפיזם, וניתן להראות שהיא אף סגורה תחת הצבה חסרת-הקשר.
הומומורפיזם הפוך

ניתן להגדיר הומומורפיזם הפוך. ההגדרה תהיה בהתאם להגדרת מקור תחת פונקציה. בהינתן הומומורפיזם  h\colon \Sigma \to \Delta ^{*}, ההומומורפיזם ההפוך שלו  h^{-1}\colon \Delta ^{*}\to 2^{\Sigma ^{*}} יוגדר להיות:
h^{-1}(w):=\{x\in \Sigma ^{*}:h(x)=w\} לכל  w\in \Delta ^{*}. אם כן,  h^{-1} מעבירה כל מילה מעל  \Delta  לשפה מעל  \Sigma .
ניתן לבצע הרחבה לשפות (כלומר  h^{-1}\colon 2^{\Delta ^{*}}\to 2^{\Sigma ^{*}} ונשתמש באותו הסימון למען הנוחות) על ידי ההגדרה:
h^{-1}(L)=\{w\in \Sigma ^{*}:h(w)\in L\} לכל  L\subseteq \Delta ^{*}. כלומר כעת,  h^{-1} מעבירה כל שפה מעל  \Delta  לשפה מעל  \Sigma . נעיר שבאופן שקול יכולנו גם להגדיר  h^{-1}(L)=\bigcup _{w\in L}h^{-1}(w).
משפחת השפות הרגולריות סגורה תחת הומומורפיזם הפוך, וכן משפחת השפות החסרות-הקשר סגורה תחת הומומורפיזם הפוך.
הומומורפיזם הפוך > סגירות משפחת השפות הרגולריות תחת הומומורפיזם הפוך

משפט: יהיו  h\colon \Sigma \to \Delta ^{*} הומומורפיזם ו- L\subseteq \Delta ^{*} שפה רגולרית. אז גם  h^{-1}(L) רגולרית.
הוכחה: מכיוון ש- L רגולרית, לפי ההגדרה קיים אוטומט סופי דטרמיניסטי  A=(\Delta ,Q,q_{0},F,\delta ) שמקבל אותה (משמע  L(A)=L). נבנה אוטומט סופי  A' שמקבל את  h^{-1}(L), ומכאן שהיא רגולרית.
רעיון הבניה הוא כדלהלן: בהינתן  w\in \Sigma ^{*}, על מנת לקבוע את שייכותה ל- h^{-1}(L), נרצה להפעיל סימולציה של  A על  h(w) כדי לקבוע את שייכותה ל- L (וזה יהיה אופן פעילות  A'). אז אם  w=\sigma _{1}\sigma _{2}\dots \sigma _{n}, נרצה לבדוק האם  h(w)=h(\sigma _{1})h(\sigma _{2})\dots h(\sigma _{n})\in L. נרצה אם כן, שכאשר האוטומט  A' נמצא במצב  q\in Q ומקבל אות קלט  \sigma \in \Sigma , הוא "יפעיל" סימולציה של  A מהמצב  q עם מילת הקלט  h(\sigma ).
מהמוטיבציה לעיל, נגדיר את האוטומט הסופי דטרמיניסטי  A'=(\Sigma ,Q,q_{0},F,\delta ') עם פונקציית המעברים  \delta '(q,\sigma ):={\hat {\delta }}(q,h(\sigma )) לכל  q\in Q ו- \sigma \in \Sigma . כרגיל במשפטים כאלו, יהיה נוח להוכיח טענת עזר:
טענת עזר: מתקיים  {\hat {\delta '}}(q_{0},w)={\hat {\delta }}(q_{0},h(w)) לכל  w\in \Sigma ^{*}.
הוכחת טענת העזר: באינדוקציה על מבנה  w.
בסיס: אם  w=\varepsilon  נקבל כי
{\hat {\delta '}}(q_{0},\varepsilon )=q_{0}={\hat {\delta }}(q_{0},\varepsilon )=\delta (q_{0},h(\varepsilon ))
מהגדרת פונקציית המעברים המורחבת וכן מהגדרת ההומומורפיזם. למילים באורך  1 הטענה מתקיימת ישירות מהגדרתנו ל- \delta '.
צעד: נניח נכונות למילים באורך  n ונראה נכונות למילים באורך  n+1. תהי  w=u\sigma \in \Sigma ^{*} כאשר  |w|=n. אז
{\hat {\delta '}}(q_{0},w)={\hat {\delta '}}(q_{0},u\sigma )=\delta '({\hat {\delta '}}(q_{0},u),\sigma )=\delta '({\hat {\delta }}(q_{0},h(u)),\sigma )={\hat {\delta }}({\hat {\delta }}(q_{0},h(u)),h(\sigma ))={\hat {\delta }}(q_{0},h(u)h(\sigma ))={\hat {\delta }}(q_{0},h(u\sigma ))={\hat {\delta }}(q_{0},h(w))
(הסבר למעברים: מעבר (2) הוא מהגדרת פונקציית המעברים המורחבת; מעבר (3) הוא מהנחת האינדוקציה על  u; מעבר (4) הוא מהגדרת  \delta '; מעבר (5) הוא מהטענה  {\hat {\delta }}({\hat {\delta }}(q,w_{1}),w_{2})={\hat {\delta }}(q,w_{1}w_{2}); מעבר (6) הוא מהגדרת ההומומורפיזם).  \blacksquare
נמשיך בהוכחה. נראה ש- L(A')=h^{-1}(L). אכן
w\in L(A')\Leftrightarrow {\hat {\delta '}}(q_{0},w)\in F\Leftrightarrow {\hat {\delta }}(q_{0},h(w))\in F\Leftrightarrow h(w)\in L\Leftrightarrow w\in h^{-1}(L)
כנדרש (הסבר למעברים: (1) הגדרת קבלה על ידי אוטומט סופי דטרמיניסטי; (2) טענת העזר; (3) כמו (1); (4) הגדרת הומומורפיזם הפוך).  \blacksquare
הומומורפיזם הפוך > סגירות משפחת השפות החסרות-הקשר תחת הומומורפיזם הפוך

משפט: יהיו  h\colon \Sigma \to \Delta ^{*} הומומורפיזם ו- L\subseteq \Delta ^{*} שפה חסרת-הקשר. אז גם  h^{-1}(L) חסרת-הקשר.
רעיון ההוכחה: לא ניתן את ההוכחה המלאה, אך ניתן את הרעיון הכללי ובנייה. תהי  L\subseteq \Delta ^{*} שפה חסרת הקשר. אז קיים אוטומט מחסנית  M=(Q,\Sigma ,\Gamma ,\delta ,q_{0},\dashv ,F) שמקבל אותה באמצעות מצבים מקבלים (כלומר  L_{f}(M)=L). נבנה אוטומט מחסנית  M' שמקבל את  h^{-1}(L), ולכן היא חסרת-הקשר. חשוב לשים לב שהאוטומט לא יכול לרוקן יותר מאות אחת מראש המחסנית בצעד אחד. לכן, בהינתן אות קלט  \sigma \in \Sigma ,  M' לא תמיד יוכל לסמלץ את  M עבור מילת הקלט  h(\sigma ) בצעד אחד. ואמנם, השימוש במסעי- \varepsilon  יבוא לעזרנו. כלומר, האוטומט  M' יקרא אות קלט  \sigma \in \Sigma , יסמלץ את  M עם מילת הקלט  h(\sigma ) בעזרת מסעי- \varepsilon , ואז יקרא עוד אות קלט ויפעל באופן זהה, עד אשר יסיים את קריאת המילה, ואז יגיע למצב מקבל.
נגדיר את מצבי  M' להיות  Q':=Q\times \Delta ' כאשר  \Delta ' הוא אוסף כל המילים מעל  \Delta  באורך לכל היותר  \max\{|h(\sigma )|:\sigma \in \Sigma \}, כלומר האורך המקסימלי שייתכן לתת מילת קלט כלשהו ש- M' יצטרך לסמלץ. כלומר, זוג  (q,w)\in Q' מייצג מצב  q בו  M נמצא, ויתרת מילה  w שעליו לקרוא. המצב ההתחלתי יהיה  q_{0}':=(q_{0},\varepsilon ) (כי תחילה אין מילת קלט שעל  M לקרוא). המצבים המקבלים יהיו  F':=F\times \{\varepsilon \} כי על  M להגיע למצב מקבל, ואין עוד יתרת מילה שעליו לקרוא. אם כן,  M'=(Q',\Sigma ,\Gamma ,\delta ',(q_{0},\varepsilon ),\dashv ,F\times \{\varepsilon \}).
נותרה הגדרת פונקציית המעברים. נגדיר אותה בהתאם למוטיבציה שלעיל:
1. קריאת אות קלט על ידי  M': 

 \delta '((q,\varepsilon ),\sigma ,Z):=\{((q,h(\sigma )),Z)\} לכל  q\in Q,\sigma \in \Sigma ,Z\in \Gamma .
2. סימולציית  M - מסעי- \varepsilon : 

 \delta '((q,\tau w),\varepsilon ,Z):=\{((p,w),\alpha ):(p,\alpha )\in \delta (q,\tau ,Z)\} לכל  q\in Q,Z\in \Gamma ,\tau \in \Delta \cup \{\varepsilon \},w\in \Sigma ^{*} (אם  \tau \in \Delta  מסמלצים מעבר "רגיל" של  M, ואם  \tau =\varepsilon  מסמלצים מסע- \varepsilon  של  M).
זו בדיוק הבנייה שעונה לתיאור שנתנו. להמשך ההוכחה הפורמלית, כדאי להוכיח את טענת העזר הבאה, שמשקפת את אופן פעולת  M' כפי שתיארנו:
טענת עזר: לכל  q,p\in Q,\,w\in \Sigma ^{*},\,\alpha ,\beta \in \Gamma ^{*}, אם  (q,h(w),\alpha )\vdash _{M}^{*}(p,\varepsilon ,\beta ) אז  ((q,\varepsilon ),w,\alpha )\vdash _{M'}^{*}((p,\varepsilon ),\varepsilon ,\beta ).
כעת, כל שנותר להראות הוא ש- L_{f}(M')=h^{-1}(L).
לקריאה נוספת

שמואל זקס ונסים פרנסיז, אוטומטים ושפות פורמליות, האוניברסיטה הפתוחה, 2001
שפות רגולריות - תכונות סגור (חלק ב') בבלוג "לא מדויק"
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הומומורפיזם (שפות פורמליות)".
המשביר המרכזי

המשביר המרכזי הוא גוף כלכלי של ההסתדרות הכללית שנועד לרכישה ואספקת ציוד בתחומי הקמעונאות, החקלאות והציוד הטכני וההנדסי לחברי אגודות צרכניות ומשקים חקלאיים (קיבוצים, מושבים שיתופיים ומשקים אחרים, בהם כפרי נוער, קואופרטיבים לבניין ותעשייה וכדומה) וזאת ברווח נמוך מאוד, על מנת לסייע למפעל ההתיישבות ולתמוך בפועלים.
המשביר > הקמת המשביר

ראשיתו של המשביר המרכזי בקואפרטיב "המשביר" שהוקם בשנת 1916, במהלך מלחמת העולם הראשונה על רקע המצב הכלכלי הקשה בו היו נתונים המתיישבים היהודים בארץ ישראל. נציגי הפועלים בהסתדרות הציונית ובראשם ברל כצנלסון ומאיר רוטברג ביקשו להקים מוסד שירכוש בסיטונאות וימכור מצרכים למתיישבים ופועלים במחיר עלות וללא רווח. כמו כן מכרה קבוצת כנרת, ביזמת רוטברג, את עודפי הייצור שלה להסתדרות פועלי יהודה ברווח נמוך. השם "המשביר" (שנטבע על ידי ברל כצנלסון) היה בהשראת סיפורו של יוסף בתנ"ך אשר כונה: "המשביר לכל עם הארץ" (בראשית, מ"ב, ו') כלומר מי שאגר מזון בשעת השפע וסיפק אותו לעם בשנות הבצורת.
ההון הראשוני להקמת המשביר הגיע משני גורמים: המשרד הארצישראלי, הזרוע המבצעת של ההסתדרות הציונית בארץ ישראל ומניות שנמכרו לחברי הקונגרס הציוני. מנהלו הראשון של המשביר היה מאיר רוטברג.
באותה עת עדיין לא הייתה קיימת ההסתדרות הכללית, אלא שלוש הסתדרויות פועלים נפרדות. הסתדרות הפועלים החקלאיים בגליל בעמק הירדן הקימה את המחסן הראשון של המשביר בדגניה א' ומיד לאחר מכן הוקמו עוד שני מחסנים בפתח תקווה (על ידי הסתדרות פועלי יהודה) ובחדרה (על ידי הסתדרות פועלי השומרון). בשומרון היה קיים כבר מחסן ומטבח פועלים עם רעיון דומה, בזכרון יעקב, וב-1917 התאחדו המחסנים לגוף אחד. המחסנים רכשו מוצרי יסוד (חיטה, קמח, סוכר, אורז וכדומה) ומכרו אותם במחירי העלות לפועלים המאוגדים בהסתדרויות.
המשביר > הרחבת הפעילות

בשנת 1918 כיהנו בהנהלת המשביר אליעזר יפה ומשה ירקוני מיהודה, מאיר רוטברג, ישראל בלוך ויוסף ברץ מהגליל ודוד רמז וגולדברג מהשומרון. ביולי 1919, עם תום המצב הקשה בעקבות המלחמה, קראה הנהלת המשביר לאספה כללית למיסוד פעילות המשביר והתאמת מטרותיה אל המציאות החדשה. על דרכי ההצבעה בוועידה התקיים עימות בין נציגי הפועל הצעיר ואחדות העבודה. בוועידה שהתקיימה באוגוסט 1919 במרחביה נבחרו שבעה חברי הנהלה: יעקב אפטר, יצחק טבנקין, מאיר רוטברג, ישראל בלוך, משה ירקוני, יוסף רוטברג ודוד רמז, ומתוכם שלושה חברי ועד פועל: מאיר רוטברג, יוסף רוטברג ומשה ירקוני. לוועדת ביקורת נבחרו נטע גולדברג, אלימלך לוין ואליעזר שוחט.
בעת הקציר בשנת 1918 מיהרה הנהלת המשביר לרכוש תבואה בעזרת הלוואה שקיבלה מוועד הצירים, שכן באופן רגיל המחירים עולים לאחר הקציר. אולם, באותה שנה, לאחר כיבוש הגליל על ידי הבריטים קרסו מחירי התבואות והסבו למשביר הפסדים כבדים. בנוסף, הלירות הטורקיות שהיו בידי אנשי המשביר איבדו חלק מערכם והסבו למשביר נזק נוסף. בעקבות זאת, לא הצליחו אנשי המשביר להשיב את חובותיהם ובנק אפ"ק וסירב לתת להם הלוואות נוספות. גם ועד הצירים לא הסכים לתת למשביר אשראי נוסף בעקבות פיגורם בהחזר החוב הקודם. הנהלת המשביר פנתה בבקשת סיוע להנהלת ההסתדרות הציונית אך נענתה בשלילה על ידי מנחם אוסישקין.
עם תום המלחמה ותחילת העלייה השלישית פנה המשביר לסיוע להתיישבות על ידי אספקת כלי בנייה וחציבה, כלים חקלאיים (טרקטורים, מחרשות וכדומה) וזרעים לקבוצות ההתיישבות, לגדוד העבודה ולקבלנים בערים החדשות שנבנו.
בספטמבר 1920, בוועידת הקבוצות החקלאיות בטירה, נקבע בתקנון כי המשביר הוא "חברה קואופרטיבית להספקה ולמכירת התוצרת של העובדים העברים בארץ ישראל".
ב-1923 נבנה "בית המשביר", בתכנונו של האדריכל יוסף ברלין, בשכונת מרכז מסחרי בתל אביב, בפינת הרחובות לווינסקי והשוק.
ב-1923 סייע המשביר להקמת "החברה השיתופית לעבודות ציבוריות", ממנה צמחה לימים חברת סולל בונה. באותה שנה, הקים ברל כצנלסון (שהחליף את רוטברג בהנהלת המשביר) את מערך השיווק הקולקטיבי של משק החלב ובעיבוד מוצרי חלב. בתום שנתיים גדלה כמות החלב ששווק באמצעות המשביר פי ארבעה ורווח היצרנים על פי-140%. וגם משקים שלא השתייכו להתיישבות העובדת כמקווה ישראל ובנימינה הצטרפו לשיווק דרך המשביר עד הקמת תנובה ב-1927 עסק המשביר בשיווק התוצרת החקלאית של היישובים ואף פתח חדרי אוכל לפועלים.
המשביר פעל מול גורמים רבים ושונים ממזכירויות של משקים וגרעיני התיישבות, דרך קבלנים בערים ועד פועלים בודדים במושבות. ריבוי הגורמים גרם לקושי רב בהתנהלות ולחוסר יעילות, כפילות אספקה מצד אחד וחוסרים מאידך.
המשביר > ביקורת

בעיתונות הופיעו ביקורות שונות נגד הנהלת המשביר. היו שטענו שמחיריהם אינם זולים ממחירי השוק. אחרים התלוננו על רכישת תוצרות חוץ בעוד ניתן לקנות סחורה לא פחות טובה מיצרנים בארץ ישראל. חוגים דתיים התלוננו על שחנות המשביר מכרה חלב בשבת.
ולטר פרויס טען שהמשביר המרכזי, כחברת הספקה, צריך לפעול על פי שלושה עקרונות: חלוקת עודף לפי מידת הקנייה, מכירה במחיר השוק והימנעות ממתן אשראי. לטענתו, המשביר בשנת 1923 הפר את כל שלושת העקרונות ועל כן הוא כושל מבחינה כלכלית.
ארגון מחדש - המשביר המרכזי

הרחבת הפעילות של המשביר וטשטוש האבחנה בין תחומי פעילותו, יחד עם המשבר הכלכלי העולמי גרמו לסכנה של קריסה כלכלית וחייבו פעולות תיקון.
ב-1930 הוקמה חברה בשם המשביר המרכזי - חברה קואופרטיבית להספקה של העובדים העבריים בארץ ישראל בע"מ' . מטרת החברה הוגדרה כריכוז האספקה הסיטונאית למשקים החקלאיים ולקואופרטיבים על בסיס קיבוצי ולא אישי כאשר בערים ובמושבות הוקמו אגודות פועלים לצרכנות אשר זכו לאספקה סיטונאית ריכוזית אותה מכרו לפועלים המאוגדים.
כל משק, קואופרטיב או אגודת צרכנים רכש מניות של המשביר המרכזי ועל ידי כך הבטיח את חברותו בארגון ונציגות בוועד המנהל. הוועד התנהל באופן דמוקרטי לפי ייצוג שווה-זכויות של בעלי המניות.
ההון של המשביר היה שייך למעשה לחברת העובדים, ארגון הגג של ההסתדרות הכללית, לפיכך חברת העובדים שלטה כגוף ריכוזי ומפקח על הנהלת הארגון. על מנת לערוך שינוי יסודי בתקנון נדרשה הסכמת חברת העובדים ולחברת העובדים ניתנה זכות וטו באספה הכללית של 'המשביר המרכזי'.
המשביר לצרכן, שנוסד ב-1947 איגד את כל האגודות הצרכניות בערים ובמושבות והקים רשת חנויות כלבו לממכר קמעונאי.
במהלך השנים הוקמו חברות-בת של המשביר המרכזי ובהן 'המשביר המרכזי - מימון והשקעות בע"מ', 'מעבר בע"מ' - חברה לעמילות מכס, 'המשביר המרכזי - יבוא מספוא בע"מ'; 'הזרע' - חברה לגידול זרעים, 'אורז אשדוד', 'שיווק בטנים וכותנה בע"מ' ועוד.
יחד עם המשביר לצרכן נפתחו מפעלים רבים שנועדו לייצר תצרוכת מזון לחנויותיו שנכללו תחת חברת "המשביר תעשיות", שנמכרה ב-1973 לכור תעשיות.
מבנה ארגוני

המוסדות הנבחרים מורכבים מועידה, שציריה נבחרים על ידי המוסדות החברים בארגון (בעלי המניות) אשר בוחרת במועצה ובמועצת מנהלים, מועצת המנהלים היא זו שבוחרת בראשי האגפים ובמנכ"ל.
המטה כולל שלושה אגפים - מנכ"ל, כספים ומינהלה. תחת המנכ"ל מופעלים שישה אגפים מסחריים:
מזון וכלי בית
צרכנות (טקסטיל, הנעלה, מכשירי כתיבה, נייר, ציוד משרדי וריהוט)
חקלאות (זרעים, מספוא, חומרי הדברה, כימיקלים לחקלאות ולתעשייה, דלק, זבלים)
ציוד טכני (כלי עבודה, מוצרי חשמל ואלקטרוניקה, אביזרי השקיה, מכונות חקלאיות)
חומרי בנין
הניהול השוטף מתבצע על ידי הנהלה שכוללת מנכ"ל, ראשי האגפים ונציג של העובדים.
לקריאה נוספת

ברל כצנלסון, המשביר, סקירה לראשית תרפ"ד בלוית מספרים וטבלאות, תל אביב : הוצאת אחדות, תרפ"ד-1924.
אבשלום בן-צבי, ויגש – לשבור שבר בשעת משבר, ‏8 בדצמבר 2010
הערות שוליים

↑  המצב בארץ ישראל, העברי, 9 בפברואר 1917
1 2  תקוני טעיות, הפועל הצעיר, 25 ביולי 1919
↑  לחברי המשביר, הפועל הצעיר, 4 ביולי 1919
↑  מועצת צירי המשביר, הפועל הצעיר, 24 בספטמבר 1919
↑  תזכיר מאת הנהלת המשביר, הפועל הצעיר, 25 ביוני 1920
↑  דני רכט, בית המשביר, באתר האנציקלופדיה העירונית "תל.אביב.פדיה"
↑  אניטה שפירא, ברל, תל אביב: הוצאת עם עובד 1980, עמ' 235.
↑  מאת הנהלת המשביר, הפועל הצעיר, 22 ביולי 1921
↑  טובותיו של המשביר, דואר היום, 28 בנובמבר 1921
המשביר, הפועל הצעיר, 25 בנובמבר 1921
↑  המשביר בשבת, המזרחי, 16 בספטמבר 1920
↑  ע"ד תפקידי המשביר, הפועל הצעיר, 20 באפריל 1923
חותם המשביר המרכזי, ובו הסבר על מטרותיו
בית המשביר ברחוב השוק, תל אביב, 2024
מניה של "המשביר המרכזי" שנרכשה על ידי קיבוץ נען ב-1938
הפועל תל חנן

הפועל תל חנן הייתה קבוצת כדורגל ישראלית משכונת תל חנן שבעיר נשר, שבשיאה שיחקה בליגת המשנה. משחקי הבית של הקבוצה נערכו במגרש הכדורגל בתל חנן ששכן בצמוד לרחוב ישורון.
הקבוצה נוסדה בשנת 1954 והתפרקה בשנת 2009. לאחר מכן הוקמה קבוצת עירוני נשר שהיא ממשיכת דרכה הרשמית של הפועל תל חנן.
היסטוריה

המועדון נוסד בשנת 1954, וייצג את שכונת "תל חנן" שבנשר. מגרש הכדורגל של הקבוצה השתרע בצידה המערבי של השכונה בין רחוב ישורון לבין הכביש שעלה לשכונת בן דור.
בספטמבר 1963 התמזגה הקבוצה עם הפועל המכונית ונקראה הפועל המכונית-תל חנן. בעקבות המיזוג עברה הקבוצה המאוחדת לארח במגרשה של הפועל תל חנן בעיר נשר. בשנת 1966, קשיים כלכליים במפעל קייזר-אילין תעשיות גרמו לפיטורי עובדים ובסופו של דבר גם לסגירתו של המפעל. המיזוג פורק והפועל תל חנן המשיכה תחת שמה המקורי.
במאי 1975 עלתה הפועל תל חנן לליגה א'.
בעונת 1975/1976 השתתפה לראשונה בליגת המשנה בישראל (שנקראה אז ליגה א'). הייתה זו עונת רפורמה במערכת הליגות הישראלית כאשר ליגה א' הפכה להיות הליגה השלישית והוקמה הליגה הארצית שהייתה החל מעונת 1976/1977 ליגת המשנה. בעונה זו סיימה תל חנן במקום ה-14 בבית הצפון ונשארה למעשה בליגה א' שהייתה הליגה השלישית.
בסיום עונת 1980/1981 עלתה תל חנן לליגת המשנה. בעונת 1981/1982 שיחקה בליגה הארצית (הליגה השנייה דאז). במחזור הסיום של העונה הביסה הקבוצה 5–1 את הכח רמת גן, ובכך מנעה ממנה להעפיל בחזרה לליגה הלאומית (אז הליגה הבכירה) באופן רשמי, בעודה מסיימת במקום ה-13 ונשארת בליגה. עונה לאחר מכן ירדה תל חנן חזרה לליגה השלישית מהמקום ה-16 ומאז דשדשה הקבוצה בין הליגה השלישית לליגה הרביעית. הקבוצה שיחקה בעונתה האחרונה במחוז השומרון של ליגה ג' וסיימה במקום השמיני.
בסיום עונת 2008/2009 התפרקה הקבוצה רשמית עקב קשיים כלכליים. מעט לאחר מכן הוקמה קבוצת עירוני נשר שנחשבת לממשיכת דרכה, והתחילה את דרכה בליגה ג' בעונת 2009/2010.
הערות שוליים

↑  פרוטוקול המועצה המקומית נשר הו/24 מ-26 במאי 1975
↑  ממעוף הנשר, באתר דאבל פס, 14 בספטמבר 2010